
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 


Κήρυξη αναδασωτέας έκτασης πέντε (5) στρεμμάτων, στη θέση 
«Κουτσουνίδα* του Δήμου Ζαχάρως του Νομού Ηλείας .... 1 
Κήρυξη αναδασωτέας έκτασης 80 και 600 στρεμμάτων, στη θέση 
«Τσιάμα και Βρακανίδα» Κοινότητας Σπαθαραίων, Ν. Θε¬ 


σπρωτίας . 2 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση Πολύριζος Ροδάκινου Ρεθύμνης προ ιδιοκτησίας 
Χρήστου Ξερουδάκη . 3 


ΠΟΛΕΟΔΟΜΙΑ 


ΑΠΟΦΑΣΕΙΣ 


Τροποποίηση του ρυμοτομικού σχεδίου Περιστεριού (Αττικής) .. 4 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 2511 (1) 

Κήρυξη αναδασωτέας έκτασης πέντε (5) στρεμμάτων, στη θέση «Κου¬ 
τσουνίδα» του Δήμου Ζαχάρως του Νομού Ηλείας. 

Ο ΝΟΜΑΡΧΗΣ ΗΛΕΙΑΣ 
' Εχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος της Χώ- 
ρας. 


3. Τις διατάξεις του Νόμου 998/79 «περί προστασίας των δασών 
κλπ. και ειδικότερα: α) του άρθρου 41 παρ. 1, β) του άρθρου 38 παρ. 
1 . 

4. Τις διαταγές του Υπουργείου Γεωργίας: 

α) 160417/1180/8.7.80, β) 18247/3049/24.9.80, γ) 
141823/24.2.83. 

5. Την 4455/29.10.85 πρόταση του Δασαρχείου Ολυμπίας για 
κήρυξη, της δααεκτάσεως που αναφέρεται στο θέμα, ως αναδασωτέ¬ 
ας, διότι η δασική βλάστηση που την κάλυπτε καταστράφηκε με εκ- 
χέρσωση από τους Σωτ. Γ. Αναστόπουλο και Αλεξάνδρα συζ. Σωτ. 
Αναστόπουλο, κάτοικο Πύργου - Ηλείας και επιβάλλεται η εκ νέου 
δάσωσή της, αποφασίζουμε: 

Κηρύσσουμε αναδασωτέα, με σκοπό την επαναδημιουργία, με φυσι- 
κή - τεχνητή αναγέννηση, της δασικής βλαστήσεως που καταστράφη¬ 
κε με εκχέρσωση από τους Σωτ. Γ. Αναστόπουλο και Αλεξάνδρα συζ. 
Σωτ. Αναστόπουλου κατοίκους Πύργου τη δημόσια δασική έκταση, 
εμβαδό πέντε (5) στρεμμάτων, που βρίσκεται στη θέση Κουτσουνίδα 
του Δήμου Ζαχάρως και έχει όρια: 

Ανατολικά: Με αγροτικό δρόμο και αγρός ίδιου 

Δυτικά: Με Εθν. δρόμο Πύργου — Κυπαρισσίας και λωρίδα Δά¬ 
σους 

Βόρεια: Με αγρό ίδιου 

Νότια: Με Εθν. δρόμο Πύργου — Κυπαρισσίας και αγροτικός δρό¬ 
μος. 

Όπως φαίνεται στο συνημμένο διάγραμμα που αποτελεί αναπό¬ 
σπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσε- 
ως. 

Πύργος, 4 Νοεμβρίου 1985 
Με εντολή Νομάρχη 
Ο Δ/ντής Δασών 
ΠΑΣΧΑΛΗΣ ΚΡΥΩΝΙΔΗΣ 

Αριθ. 4019 (2) 

Κήρυξη αναδασωτέας έκτασης 80 και 600 στρεμμάτων, στη θέση 
•Τσιάμα και Βρακανίδα- Κοινότητας Σπαθαραίων. Ν Θεσπρωτίας. 

Ο ΝΟΜΑΡΧΗΣ ΘΓΣΠΡΩΤΙλΣ 
' Εχοντας υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των δασών 
κλπ.» και ειδικότερα: 

α) του άρθρου 41 παρ. 1. β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80 β)182447/3049/24.9.80. 

5. Τις από 25.7.85 και 23.8.85 αυτοψίες των τεχ/γων Δασοπο¬ 
νίας Γ. Μπάλλα και Α. Καπρινιώτη για τις εκτάσεις που κάηκαν στις 
περιοχές Κοινότητας Σπόιθαραίων και 

6. Την από 29.10.85 εισήγηση του Δ/ντού Δασών Θεσπρωτίας, 
αποφασίζουμε: 


Κηρύσσουμε αναδασωτέες, με σκοπό τη με φυσική αναγέννηση 
αποκατάσταση της δασικής βλάστησης που κάηκε τις Δημόσιες δασι¬ 
κές εκτάσεις, εμβαδοΰ 80 και 600 στρεμμάτων, που βρίσκονται στις 
θέσεις -Τσιάμα και Βρακανίδα· Κοινότητας Σπαθαραίων. 

Προσδιορίζεται από τα στοιχεία Α Β Γ Δ και Ε Ζ Η θ 1 Κ και 
έχουν όρια: 

Ανατολικά: Με Δημόσιες δασικές εκτάσεις 

Δυτικά: Με Δημόσιες δασικές εκτάσεις 

Βόρεια: Με Δημόσιες δασικές εκτάσεις 

Νότια: Με Δημόσιες δασικές εκτάσεις. 

Όπως φαίνεται στο συνημμένο διάγραμμα που αποτελεί αναπό¬ 
σπαστο μέρος της απόφασης αυτής. 

II απόφαση αυτή να δημοαιευθεί στην Εφημερίδα της Κυβερνήαε- 
ως. 

Ηγουμενίτσα. 6 Νοεμβρίου 1985 
Ο Νομάρχης 

ΠΑΝΑΓΙΩΤΗΣ ΣΚΑΛΤΣΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 


Αριθ. 8315 (3) 

Καθορισμός των ορίων του αιγιαλού και δημιουργία ζώνης παραλίας 

στη θέση Πολύριζος Ροδάκινου Ρεθύμνης προ ιδιοκτησίας Χρήστου 

Ξερουδάκη. 

Η ΝΟΜΑΡΧΗΣ ΡΕΘΥΜΝΟΥ 
’ Εχοντας υπόψη: 

1. Τις διατάξεις των άρθρων 1 μέχρι 7 του ΑΝ 2344/1940 «περί 
αιγιαλού και παραλίας», όπως τροποποιήθηκαν και συμπληρώθηκαν 
με τις διατάξεις: 

α) του άρθρου 13 του Ν. 1078/1980 και β) του άρθρου 23 του 
Ν.1337/1983. 

2. Τις διατάξεις της παρ. 9 του άρθρου 1 του Κεφαλαίου Β’ της 
0.208/181/26.4.1982 (ΦΕΚ 214 /26.4.1982 τεύχος Β) κοινής 
απόφασης των Υπουργών Προεδρίας Κυβερνήσεως και Οικονομικών 
«Αναμόρφωση Συλλογικών Οργάνων Γνωμοδοτικής και Αποφασιστι¬ 
κής αρμοδιότητας του Υπουργείου Οικονομικών». 

3. Την από 2.1.1985 έκθεση της «Επιτροπής καθορισμού των 
ορίων του αιγιαλού και παραλίας και θέσεων αμμοληψίας», που καθά¬ 
ρισε τα όρια αιγιαλού και της παραλίας στην περιοχή Πολύριζος Ρο¬ 
δάκινου προ ιδιοκτησίας Χρήστου Ξερουδάκη το Μάρτιο του 1984 
με κλίμακα Τ:500 τοπογραφικό διάγραμμα του Πολιτικού μηχανικού 
Αντωνίου Δαγαράκη, που θεωρήθηκε την 10.4.1985 από τη Διεύ¬ 
θυνση Τεχνικών Υπηρεσιών της Νομαρχίας Ρεθύμνου και συνοδεύει 
την έκθεση της προαναφερομένης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που δια¬ 
τυπώθηκε στο Φ. 187.2/218/3.5.1985 έγγραφό του. 

5. Τις διατάξεις του άρθρου 1 της παρ. 1 του Ν. 3200/1955 
(ΦΕΚ 97/Α/1955) «περί διοικητικής αποκεντρώσεως» σε συνδιασμό 
με τις διατάξεις του από 28.6.1985 Β.Δ/τος «περί εξαιρέσεως από 
της κατά το άρθρο 1 παρ. 1 του Ν. 3200/1955 αρμοδιότητος των 
Νομαρχών, αντικειμένων τινών αρμοδιότητος του Υπουργού Οικονο¬ 
μικών», του Β.Δ 704/1970 και του άρθρου 1 παρ. 5 του Π.Δ 
71/25.2.1984, σχετικά με τη μεταβίβαση αρμοδιοτήτων του Υπουρ¬ 
γού Οικονομικών στου Νομάρχες και στις περιφερειακές Αρχές διανο- 
μαρχιακού επιπέδου, αποφασίζουμε: 

Επικυρώνουμε την από 2.1.1985 Έκθεση της Επιτροπής καθορι¬ 
σμού των ορίων του αιγιαλού και παραλίας και θέσεων αμμοληψίας, 
καθώς και το από το Μάρτιο του 1984 τοπογραφικό διάγραμμα, που 
τη συνοδεύει, το οποίο συντάχθηκε από τον Αντώνιο Δαγαράκη Πολ. 
Μηχανικό, με κλίμακα 1:500 και θεωρήθηκε την 10.4.1985 από τη 
Διεύθυνση Τεχνικών Υπηρεσιών της Νομαρχίας Ρεθύμνου επί του 
οποίου η πιο πάνω Επιτροπή, με κόκκινη γραμμή καθόρισε τα όρια 
του αιγιαλού, στη θέση Πολύριζος Ροδάκινου Ρεθύμνης προ ιδιοκτη¬ 
σίας Χρήστου Ξερουδάκη και με κίτρινη γραμμή τα όρια της παραλίας 
στην ίδια θέση. 

Η παρούσα απόφαση μαζί με την έκθεση και το διάγραμμα, που 
προαναφέραμε, να δημοαιευθούν στην Εφημερίδα της Κυβερνήσεως 
σύμφωνα με τις διατάξεις του άρθρου 13 του Ν. 1078/1983. 

Ρέθυμνο, 6 Νοεμβρίου 1985 
Η Νομάρχης 
Β. ΜΟΣΙΑΛΟΥ 


ΕΚΘΕΣΗ ΕΠΙΤΡΟΠΗΣ 
ΚΑΘΟΡΙΣΜΟΥ ΤΩΝ ΟΡΙΩΝ ΤΟΥ ΑΙΓΙΑΛΟΥ 
(Άρθρον 74 Π.Δ. 636/77) 

Δια τον καθορισμόν το, πρώτον των ορίων του αιγιαλού στην θέση 
Πολύριζος Ροδάκινου Ρεθύμνης προ ιδιοκτησίας Χρ. Ξερουδάκη. 

Ρέθυμνο 2.1.1985 οι υπογεγραμμένοι: 

1) Αντώνιος Νικολουδάκης Εφορ/κός Τμημ/ρχης Α'. Οικονομι¬ 
κός Έφορος Ρεθύμνης ως Πρόεδρος. 

2) Ευριπίδης Τζανουδάκης Μηχ/κός με 2οβ. αναπληρωτής 
Δ/ντού Τεχνικών Υπηρεσιών Νομού Ρεθύμνης ως Μέλος. 

3) Γεώργιος Κοκκινάκης Ανθ/ρχος Λ.Σ Λιμενάρχης Ρεθύμνης ως 
μέλος αποτελούντες την επιτροπή καθορισμού των ορίων του αιγιαλού 
δυνάμει του άρθρου 74 του Π.Δ. 636/77 και των 67482/23.1.79 
και 74004/4.10.1979 αποφάσεων Νομάρχου Ρεθύμνης (παρ.1 άρ¬ 
θρου 63 του Π.Δ. 636/77) συγκληθείσα δια προφορικής εντολής του 
Προέδρου αυτής μετέβημεν επί τόπου εις την προαναφερομένην περιο¬ 
χή την 2.1.1985. 

Λαβόντες υπόψιν: 

1) Το υπό του Χρήστου Ξερουδάκη υποβληθέν διάγραμμα και ζη¬ 
τείται ο καθορισμός των ορίων του αιγιαλού εις την ανωτέρω περιοχή. 

2) Το υπό του Αντων. Δαγαράκη· Πολ/κού Μηχ/κού συντασθέν το 
Μάρτιο 1984 τοπογραφικό και υψομετρικό διάγραμμα εις μία πινακί¬ 
δα εις κλίμακα 1:500 ηλεγμένον δια την ακρίβειαν της αποτυπώσεως 
υπό του Μιχ. Παπαδάκη Υπομηχανικού την 10.4.1984 και θεωρη- 
Οέν υπό της Δ/νσεως Τ.Υ.Ν. Ρεθύμνης την 10.4.1984 ως το άρθρο 
20 του Ν. 719/77 ορίζει. 

3) Τας διατάξεις του Α.Ν. 2344/40 ως ούτος ετροποποιήθη. 

4) Την εκ της επιτόπιου μεταβάσεως σχηματισθείσαν αντίληψιν 
περί του πλάτους της βρεχομένης ζώνης της ξηράς. 

5) Το αριθμ. Φ.187.2/578/4.10.84 έγγραφο του Γ.Ε.Ν. αποφα¬ 
σίζει: 

1) Καθορίζει επί του ως άνω Τοπογραφικού διαγράμματος 

α) Την οριογραμμή του αιγιαλού δί’ ερυθράς συνεχούς πολυγωνι¬ 
κής γραμμής 1,2 . 15,16 της οποίας οι κορυφές εξασφαλίζονται 

από σταθερά σημεία. 

β) Την οριογραιιμη της παραλίας δια συνεχούς κίτρινης πυΛυγωνι- 
κής γραμμής 1',2’.15 *,16’ της οποίας οι κορυφές εξασφαλίζο¬ 

νται από σταθερά σημεία. Τίθεται ζώνη παραλίας πλάτους 10,00 μ. 
επειδή δεν εξυπηρετούνται οι σκοποί της παρ. 1 του άρθρου 7 του 
Α.Ν. 2344/40. 

2) Αποφαίνεται ότι δεν υφίσταται παλαιός αιγιαλός. 

Ρέθυμνο, 2 Ιανουάριου 1985 
Ο Πρόεδρος Τα μέλη 

ΑΝΤΩΝΙΟΣ ΝΙΚΟΛΟΥΔΑΚΗΣ ΕΥΡ. ΤΖΑΝΟΥΔΑΚΗΣ 

ΓΕΩΡΓΙΟΣ ΚΟΚΚΙΝΑΚΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 19162/816 (4) 

Τροποποίηση του ρυμοτομικού σχεδίου Περιστεριού (Αττικής). 

Ο ΝΟΜΑΡΧΗΣ ΔΥΤΙΚΗΣ ΑΤΤΙΚΗΣ 
' Εχοντας υπόψη: 

1. Τις διατάξεις του Δ/τος της απο 17.7.23 «περί σχεδίου πόλε- 
ως», όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 3 και 70 αυτού. 

2. Τις διατάξεις του Ν. 947/1979 «περί οικιστικών περιοχών» 
(ΦΕΚ 169/Α) και ειδικότερα το άρθρο 62 παρ. 1. 

3. Το με αριθμό 443/2.11.1983 Π.Δ/γμα (ΦΕΚ165/Α'/1983) 
με το οποίο μεταβιβάσθηκε στους Νομάρχες η αρμοδιότητα εγκρίσε- 
ως τροποποίησης ρυμοτομικού σχεδίου και επιβολής προκηπίων. 

4. Την με αρ. 403/85 απόφαση του Δημοτικού Συμβουλίου Περι¬ 
στεριού. 


"*>· Ιην γνωμοδότηση του Συμβουλίου ΧΟΠ που διατυπώθηκε στη 
συνεδρίαση της 16.10.85 (25/85 πρακτικό, θέμα 4ο) αποφασίζε- 
ται: 

Εγκρϊνεται η τροποποίηση του ρυμοτομικού σχεδίου Περιστεριού 
(Αττικής) στο Ο.Τ 380 με το χαρακτηρισμό του με στοιχεία ΑΒΓΔΑ 
τμήματος σαν χώρος για την ανέγερση υπογείων αφοδευτηρίων όπως 
φαίνεται στο σχετικό πρωτότυπο διάγραμμα σε κλ: 1:500 που έχει 
θεωρηθεί από την Δ/ντρια της Πολ/μίας Δ. Δ. Αττικής και που 
συνοπτικό του αντίτυπο δημοσιεύεται με την απόφαση αυτή. 

Η ισχύς της απόφασης αυτής αρχίζει από τη δημοσιεύαή της στην 
Εφημερίδα της Κυβερνήαεως. 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Αιγάλεω, 23 Οκτωβρίου 1985 
Ο Νομάρχης 
ΝΙΚΟΣ ΦΑΡΜΑΚΗΣ 














